
ZERO 


0x00 Lumea noastră este în vertij. Este o lume care colcăie de mediere tehnologi¬ 
că, care îmbibă viaţa cotidiană cu abstract, virtual şi complexitate. XF con¬ 
struieşte un feminism adaptat la aceste realităţi: un feminism de o viclenie, 
scară şi viziune fără precedent; un viitorîn care justiţia de gen şi emanci¬ 
parea feministă contribuie la o politică universalistă ce răspunde nevoilor 
fiecărui om, indiferent de rasă, abilitate, poziţie economică şi localizare ge¬ 
ografică. Gata cu principiul repetiţiei, fără viitor, instituit pe banda rulantă a 
capitalului, gata cu supunerea la corvoada muncii productive şi reproductive, 
gata cu reificarea, mascată în critică, a ceea ce este dat. Viitorul nostru cere 
depietrificare. XF nu este o chemare la revoluţie, ci un pariu pe jocul lung al 
istoriei, care necesită imaginaţie, dexteritate şi perseverenţă. 

0x01 XF foloseşte alienarea drept elan necesar pentru generarea de noi lumi. 

Suntem cu toţii alienaţi—dar am fost oare vreodată altfel? Nu în pofida, ci prin 
condiţia noastră de alienare putem să ne eliberăm deîmpotmolealaîn imediat. 
Libertatea nu este un dat—şi cu siguranţă ea nu este dată de nimic ‘natural’. 
Construcţia libertăţii implică nu mai puţină ci şi mai multă alienare; aliena¬ 
rea este munca de construcţie a libertăţii. Nimic nu ar trebui acceptat ca fix, 
permanent sau ‘dat’—nici condiţiile materiale, nici formele sociale. XF produce 
mutaţii, navighează şi testează fiecare orizont. Oricine a fost considerat ‘ne¬ 
natural’ prin prisma normelor biologice dominante, oricine a suferit de injustiţii 
aduse în numele ordinii naturale va realiza că glorificarea ‘naturii’ nu poate 
să ne ofere nimic—cei şi cele queer şi trans dintre noi, cei şi cele cu diferenţe 
de abilitate, precum şi acelea care au fost discriminate din cauza sarcinii sau 
a obligaţiilor legate de creşterea copiilor. XF este vehement antinaturalist. 
Naturalismul esenţialist duhneşte a teologie—cu cât este exorcizat mai repe¬ 
de, cu atât mai bine. 

0x02 De ce există atât de puţin efort explicit şi organizat de a redirecţiona apa¬ 
ratul tehnologic pentru scopuri politice feministe progresiste? XF îşi pro¬ 
pune sa folosească strategic tehnologiile existente pentru a reconstrui 
lumea. Aceste unelte încorporează însă riscuri serioase; ele sunt predispuse 

abuzului, ilegalităţilor şi a exploatării celor slabe/i. XF nu pretinde că nu riscă 
nimic, ci dimpotrivă promovează ansamblul interfeţelor tehnopolitice ne¬ 
cesare care răspund acestui risc. Tehnologia nu este inerent progresistă. 
Utilitatea ei este legată de cultură printr-o buclă de feedback pozitiv care 
face imposibilă secvenţialitatea liniară, predicţia şi prin urmare o precauţie 
absolută. Inovaţia tehnico-ştiinţifică poate fi sincronizată cu o gândire teore¬ 
tică colectivă politică în care femeile, persoanele queer şi nonconformismul 
de gen joacă un rol fără precedent. 

0x03 Potenţialul cu adevărat emancipator al tehnologiei rămâne nerealizat. 

Hrănită de piaţă, creşterea rapidă tehnologică este neutralizată de su¬ 
praîncărcarea cu software inutil [‘bloat’),în timp ce orice inovaţie elegantă 
ajunge să se supună logicii consumatorului a cărui lume statică o decorează. 
Dincolo de haosul zgomotos al rebuturilor de programare vândute ca marfă, 
scopul nostru ultim constă în redirecţionarea tehnologiilor pentru combate¬ 
rea accesului inegal la uneltele reproductive şi farmacologice, pentru preve¬ 
nirea cataclismului mediului înconjurător, a instabilităţii economice, precum 
şi a formelor de muncă neplatită sau plătită precar. Inegalitatea de gen este 
încă dominantă în domeniile în care sunt concepute, construite şi reglemen¬ 
tate juridic tehnologiile noi, în vreme ce femeile angajate în domeniul electro¬ 
nicii [pentru a numi doar una dintre industrii) realizează o munca monotonă 
şi debilitantă, remunerată aproape cel mai prost pe plan mondial. Asemenea 
injustiţie necesită o corecţie structurală, maşinică şi ideologică. 

0x04 Xenofeminismul este un raţionalism. A afirma că raţiunea sau raţionalitatea 
sunt prin ‘natura’ lor ocupaţii patriarhale înseamnă acceptarea unei înfrân¬ 
geri. Este adevărat, canonul ‘istoriei gândirii’ este dominat de bărbaţi şi tot 
mâini masculine manevrează instituţiile ştiinţei şi tehnologiei. Dar acesta 
este exact motivul pentru care feminismul trebuie sa fie un raţionalism —ca 
urmare a acestei nefericite imbalanţe, şi nu în pofida ei. Nu există nici raţio¬ 
nalitate ‘feminină’, nici ‘masculină’. Ştiinţa nu este o expresie ci o suspensie a 
genului. Dacă astăzi ea este dominată de egouri masculine, atunci se află în 
opoziţie cu sine însăşi—iar această contradicţie poate fi depăşită. Raţiunea, 
ca şi informaţia, vrea să fie liberă, iar patriarhatul nu poate sa îi redea liberta¬ 
tea. Raţionalismul trebuie elînsuşi sa fie un feminism. XF evidenţiază punctul 
de intersecţie al acestor afirmaţii într-o dubla dependenţă. XF identifică ra¬ 
ţiunea ca fiind un motor al emancipării feministe şiîn acelaşi timp revendică 
dreptul tuturor de a vorbi în numele nimănui. 


ÎNTRERUPE 


0x05 Modestia excesivă ce caracterizează agendele feministe ale ultimelor dece¬ 
nii nu este proporţional corelată cu complexitatea monstruoasă a realităţii 
noastre, o realitate desenată prin haşura cablurilor de fibră optică, a undelor 
radio şi microunde, a conductelor de gaz şi petrol, a căilor aeriene şi a rutelor 
logisticii, precum şi de executarea fără oprire, simultană, a protocoalelor de 

comunicaţie,în fiecare milisecundă. Gândirea sistematică şi analiza struc¬ 
turală au cedat în favoarea unor lupte admirabile dar insuficiente care apară 
cauze locale, fixe, şi care promovează o insurecţie fragmentată. în timp ce 
capitalismul este înţeles ca o totalitate complexă şi în continuă expansiune, 
multe proiecte anticapitaliste presupus emancipatoare rămân sceptice cu 
privire la universalism şi sunt opace faţă de politicile speculative la scară 
largă, condamnându-le ca fiind în mod necesar vectori opresivi. Această 
falsă certitudine tratează universalul drept absolut, generând o disjuncţie 
debilitantă între lucrul pe care căutăm sa îl răsturnăm şi strategiile pe care le 
propunem pentru a-l răsturna. 

0x06 Complexitatea globală ne deschide şi ne orientează către revendicări cogni¬ 
tive şi etice urgente. Acestea sunt responsabilităţi prometeene care nu pot fi 
lăsate neadresate. O mare parte din feminismul secolului XXI—de la rămăşi¬ 
ţele politicilor identitare postmoderne până la o bună parte a ecofeminismu- 
lui contemporan—se luptă să răspundă acestor provocări în mod adecvat, 
într-o manieră capabilă să producă schimbări substanţiale şi de durată. 
Xenofeminismul se angajează să răspundă la aceste obligaţii ca un agent 
colectiv capabil să navigheze între niveluri multiple de organizare politică, 
materială şi conceptuală. 

0x07 Suntem vehement sintetice, iar simpla analiză nu ne satisface. XF îndeamnă 

la o oscilaţie constructivă între descriere şi prescriere cu scopul de a mobiliza 
potenţialul recursiv al tehnologiilor contemporane în corelaţie cu genul, sexua¬ 
litatea şi disparităţile de putere. Dat fiind că există o gamă specifică de provo¬ 
cări în ceea ce priveşte egalitatea de gen legate de viaţa în epoca digitală—de 
la agresiunea sexuală prin mediile sociale, la doxxing, dreptul la intimitate şi 
protecţia imaginilor online—situaţia actuală necesită un feminism compatibil 
cu procesele computaţionale. Astăzi este imperios necesar să dezvoltăm o 
infrastructură ideologică care susţine şi în acelaşi timp facilitează intervenţii 
feministe în reţelele lumii contemporane. Xenofeminismul este despre mai mult 
decât autoapărare digitală şi eliberare din reţelele patriarhale. Dorim să culti¬ 
văm exerciţiul libertăţii pozitive—o libertate-de-a mai degrabă decât o elibera- 
re-de—şi să îndemnăm feministele să se echipeze cu cunoştinţele necesare 
pentru redirecţionarea tehnologiilor existente şi pentru inventarea de noi 
unelte cognitive şi materiale în serviciul unor scopuri comunale. 

0x08 Oportunităţile radicale create de formele medierii tehnologice aflate în creş¬ 
tere (şi alienante) ar trebui să înceteze să mai fie exclusiv folosite în interesul 
capitalului, care, prin design, îi avantajează doar pe cei puţini. Există unelte 
cu o capacitate de răspândire majoră care pot fi instrumentalizate diferit, şi 
chiar dacă nimeni nu poate pretinde acces absolut la ele, aceste tool-uri di¬ 
gitale nu au fost niciodată mai uşor accesibile sau mai sensibile la apropriere 
decât sunt azi. Aceasta nu este o încercare de a trece cu vederea faptul că o 
mare parte a sărăciei globale este afectată negativ de industria tehnologică 
în continuă expansiune (de la muncitorii din fabrică care lucrează în condiţii 
abominabile până la satele din Ghana care au devenit gropile de e-gunoi ale 
puterilor lumii), ci o recunoaştere explicită a necesităţii eliminării acestor 
condiţii. Aşa cum inventarea bursei de valori este echivalentă cu inventarea 

crash-ului, xenofeminismul este conştient că inovaţia tehnologică trebuie în 
acelaşi timp să îşi anticipeze propriile infirmităţi sistemice. 


CAPCANĂ 


0x09 XF respinge iluzia şi melancolia ca fiind inhibitori politici. Iluzia, ca prezumţie 
oarbă că cei slabi vor domina în faţa celor puternici fără o coordonare strate¬ 
gică conduce la promisiuni neţinute şi impulsuri necontrolate. Aceasta este o 
politică care, dorind atât de mult, ajunge să construiască atât de puţin. Fără 
efortul unei organizaţii colective sociale la scară largă, a exprima dorinţa de 
schimbare globală nu este nimic mai mult decât o iluzie deşartă. Pe de altă 
parte, melancolia—atât de specifică stângii—ne învaţă că emanciparea este 
o specie extinctă pe care nu ne mai rămâne decât să o deplângem şi că tot 
ce am mai putea spera sunt scurte spasme de rezistenţă. în cel mai rău caz, 
o asemenea atitudine nu generează nimic altceva decât letargie politică, şi 
în cel mai bun caz, instalează o atmosferă de disperare generalizată care de 
regulă degenerează în facţionalism şi moralism meschin. Maladia melancoliei 
nu face decât să agraveze inerţia politică şi—sub masca realismului—năruie 
orice speranţă de a calibra lumea într-un fel diferit. împotriva acestor maladii 
ne vaccinează XF. 

0x0A Credem că politica care valorizează exclusiv dimensiunea locală având 
pretenţia că subverteşte curentele abstracţiei globale este insuficientă. 
Retragerea din sau renegarea maşinăriei capitaliste nu o va face să dispară, 
într-un mod similar, sugestiile de a acţiona frâna de urgenţă a vitezelor inte¬ 
grate,îndemnul de a încetini şi de a reduce scara sunt posibilităţi la dispo¬ 
ziţia celor puţini—o caracteristică violentă a exclusivităţii—în cele din urmă 
provocând catastrofa pentru cei mulţi. A refuza să gândim dincolo de micro- 
comunităţi, să încurajăm legăturile dintre insurgenţele f racţionate, să luăm în 
calcul cum pot fi tacticile emancipatoare rescalate în vederea implementării 
lor universaleînseamnă sa ne mulţumim cu gesturi temporare şi defensive. 
XF este o creatura afirmativă în ofensivă care insistă puternic pe posibilita¬ 
tea unei schimbări sociale la scara globală pentru toţi semenii noştri alien. 

0x0B Se pare că din politica feministă şi queer contemporană a dispărut ideea de 
volatilitate şi artificialitate a lumii în favoarea unei constelaţii de identităţi 
de gen plurale dar statice în a cărei lumină sumbră ceea ce este bun este 
cu obstinaţie echivalat cu naturalul. Cu toate că [mult probabil) am extins 
în mod lăudabil limitele ‘toleranţei’, suntem prea desîndemnate să ne găsim 
consolare în nonlibertate sub motivaţia că aşa ne-am ‘născut’—ca şi cum ni 
s-ar oferi o scuză cu binecuvântarea naturii. în acelaşi timp, centrul hete- 
ronormativ gâfâieîn continuare. Xenofeminismul contestă acest referent 
centrifug, fiind pe deplin conştient că sexul şi genul sunt esenţiale pentru 
a obţine un echilibru între acţiune şi normă, între libertate şi constrângere. 
Aînclina balanţa în direcţia naturii înseamnă în cel mai bun caz să facem 
concesii defensive, şi în plus să ne ferim de ceea ce ar face ca politica trans 

şi queer să fie mai mult decât un simplu lobby: faptul că ea este o afirmare în¬ 
sufleţită a libertăţii în pofida unei ordini care pare de neclintit. Ca orice în mit 
al datului, o fundaţie stabilă este născocită pentru o lume reală plină de haos, 
violenţă şi dubii. ‘Datul’ se ascunde în mediul privat sub formă de certitudine, 
sustrăgându-se de la consecinţe publice. însă atunci când posibilitatea de 
schimbare devine reală şi cunoscută, mormântul de sub sanctuarul Naturii 
se crapă şi noi istorii—care gem de viitor—scapă vechii ordini a ‘sexului’. Grila 
disciplinară a genului vine să repare fundaţia spulberată şi să domesticeas¬ 
că vieţile care au scăpat. A venit timpul să dărâmăm cu totul acest sanctuar 
şi să nu ne mai prosternăm în faţa luiîn jalnică recunoştinţă pentru puţina 
autonomie câştigată. 

0x0C Dacă ‘cyberspace-ul’ a oferit odată promisiunea scăpării dinîngustimea 

categoriilor identitare esenţialiste, climatul mediilor sociale contemporane 
a mers hotărât în direcţia opusă, transformându-l într-un teatru în care sunt 
performate prosternări în faţa identităţii. Odată cu aceste practici curatori- 
ale apar şi ritualuri puritane de mentenanţă morală, iar aceste stadii sunt de 
cele mai multe ori infestate de plăcerile repudiate ale acuzaţiei, ale shaming- 
ului şi denunţării. Platforme importante pentru conectare, organizare şi 
schimb de skill-uri sunt blocate de obstacole camuflate în aşa-zise dezbateri 
productive. Aceste politici puritane ale ruşinii—care fetişizează opresiunea 
ca şi cum ar fi o binecuvântare şi tulbură apele cu frenezii moraliste—ne lasă 
reci. Nu vrem nici mâini curate, nici suflete frumoase, nici virtute, nici teroare. 
Vrem forme superioare de corupţie. 

0x0D Ceea ce dovedesc toate acestea este că sarcina de a construi platforme 
de emancipare şi organizare socială nu poate să ignore mutaţiile culturale 
şi semiotice pe care înseşi aceste platforme le provoacă. Ceea ce necesită 
redirecţionare sunt paraziţii memetici care apar şi coordonează comporta¬ 
mente în moduri care sunt ocultate de imaginea gazdelor lor; în cazul unui 
eşec, meme ca ‘anonimitatea’, ‘etica’, ‘justiţia socială’ şi ‘privilege-chec- 
king-ul’ ajung să fie vectorii unor dinamisme sociale în totală divergenţă 
faţă de intenţiile adesea lăudabile cu care sunt iniţial adoptate. Sarcina de 
auto-organizare necesită o manipulare hiperstiţională a sforilor de marione¬ 
tă ale dorinţei şi implementarea operatorilor semiotici în câmpul sistemelor 
culturale hiperconectate. Voinţa va fi întotdeauna coruptă de memele în care 
circulă, dar nimic nu ne împiedică să instrumentalizăm acest lucru şi să îl 
calibrămîn funcţie de scopurile dorite. 


PARITATE 


0x0E Xenofeminismul implică aboliţionismul genului. ‘Aboliţionismul genului’ nu 

este un cod pentru eradicarea din mijlocul populaţiei a ceea ce la ora actuală 
sunt considerate trăsături ‘gendered’. în patriarhat, un astfel de proiect nu ar 
putea decât să insinueze dezastrul—noţiunea de ‘gendered’ fiindîn mod dis¬ 
proporţionat înclinată spre cea de feminin. însă chiar dacă această proporţie 

ar fi re-echilibrată, nu ne interesează reducţia diversităţii sexuale a lumii. Să 
înflorească o sută de sexe! ‘Aboliţionismul genului’ este un alt nume pe care îl 
dăm ambiţiei de a construi o societate în care particularităţi de gen încetea¬ 
ză să mai stea la baza funcţionării asimetrice a puterii. ‘Aboliţionismul rasei’ 
se extinde către o formulă similară—aceea că lupta trebuie să continue până 
ce trăsăturile care sunt acum rasializate nu mai constituie motiv de discri¬ 
minare mai mult decât culoarea ochilor. în cele din urmă, fiecare aboliţionism 
emancipator trebuie să se orienteze către aboliţionismul de clasă, pentru că 
în capitalism opresiunea ia o formă transparentă şi denaturalizată: nu eşti 
exploatat sau oprimat pentru că eşti angajat în muncă sau sărac; eşti anga¬ 
jat în muncă sau sărac pentru că eşti exploatat. 

0x0F Xenofeminismulînţelege că viabilitatea proiectelor emancipatoare—aboli¬ 
rea clasei, genului, rasei—depinde de reconsiderarea ideii de universalitate. 
Universalul trebuie să fie înţeles ca generic, cu alte cuvinte intersecţional, 
iar intersecţionalitatea nu reprezintă o simplă parcelare a grupurilorîntr-o 
obscuritate a identităţilor încrucişate, ci o orientare politică care despică 
fiecare particular, refuzând orice categorizare steoreotipică a corpurilor. 
Acesta nu este un universal care poate fi impus de susîn jos, ci care este 
construit bottom-up—sau, mai bine spus, lateral,în sensulîn care deschide 
noi linii de tranzit printr-un peisaj inegal. Această universalitate non-absolu- 
tă şi generică trebuie să ne menţină în gardă împotriva tendinţelor facile de 
conflare cu particulari prea cuprinzători şi impliciţi—şi anume universalismul 
eurocentric—în care masculinul este confundat cu asexuarea, albul cu lipsa 
de rasă, cisgender-ul cu realitatea, şi aşa mai departe. în lipsa acestui univer¬ 
sal, abolirea clasei va rămâne o fantezie burgheză, abolirea rasei va rămâne 
un suprematism tacit al albului şi abolirea genului va rămâne un misoginism 
vag mascat, mai ales—în special—atunci când el va fi condamnat de înseşi 
feministe auto-declarate. [Spectacolul absurd şi nesăbuit al atâtor campa¬ 
nii care se autoproclamă drept ‘aboliţioniste ale genului’împotriva femeilor 
trans este o dovadă suficientă în acest sens). 

0x10 De la postmoderni amînvăţat sa ardem faţadele falsului universal şi să alun¬ 
găm aceste confuzii; de la moderni amînvăţat să cernem noi universali din 
cenuşa falsului. Xenofeminismul caută să construiască o politică a coaliţiei, 
o politică protejată de infecţia purităţii. Mânuirea universalului necesită 
competenţe serioase şi o auto-reflexivitate minuţioasă pentru ca el să de¬ 
vină o unealtă gata de a fi folosită în avantajul unor multiple corpuri politice 
şi pentru a putea fi apropriat în rezistenţa împotriva numeroaselor opresiuni 
legate de gen şi sexualitate. Universalul nu este un plan rigid de acţiune, şi 
mai degrabă decât să-i dictăm folosinţa de pe acum, propunem ca XF să fie o 
platformă. însuşi acest proces de construcţie este deci înţeles drept negen- 
tropic, iterativ şi în continuă reconfigurare. Xenofeminismul caută să fie o 
arhitectură variabilă care, ca şi programele open-source, rămâne deschisă 
modificărilor şi îmbunătăţirii continue, urmând impulsul navigaţional al raţi¬ 
onamentului etic militant. Cu toate acestea, deschis nu înseamnă necontro¬ 
lat. Cele mai durabile sisteme din lume îşi datorează stabilitatea unei ‘mâini 
invizibile’ care creează o ordine aparent spontană; sau exploateză inerţia 
investiţiei şi sedimentării. Nu trebuie să ezităm să învăţăm de la adversarii 

noştri sau din succesele sau eşecurile istorirei. Cu acestea în minte, XF caută 
moduri de a sădi o ordine care este echitabilă şi justă, injectând-o în geome¬ 
tria libertăţilor create de aceste platforme. 


AJUSTEAZĂ 


0x11 Pentru că nimic nu este atât de sacru încât să nu poată fi redirecţionat şi 

transformat pentru amplificarea libertăţii noastre, atât din perspectiva pro¬ 
blemelor de gen cât şi ale umanului, am ales să neîmpărţim soarta cu teh- 
noştiinţa. Să spui că nimic nu este sacru, că nimic nu este transcendent sau 
că nimic nu sta în calea dorinţei de a cunoaşte, de a asambla şi hackui este 
să spui că nimic nu este supranatural. ‘Natura’—înţeleasă aici ca arena infini¬ 
tă a ştiinţei—este tot ceea ce există. Şi astfel, eliminând melancolia şi iluzia, 
lipsa ambiţiei şi înlăturarea a ceea ce nu poate fi rescalat, a puritanismului 
libidinalizat a unor anume culturi online şi a Naturii ca dat imposibil de recon- 
figurat ne dăm seama că antinaturalismul nostru normativ a adus după sine 
un naturalism ontologic. Afirmăm deci că nu există nimic care să nu poată fi 
studiat ştiinţific şi manipulat tehnologic. 

0x12 Aceasta nu înseamnă că distincţia între ontologic şi normativ,între acţiune 
şi valoare este pur şi simplu eliminată şi secătuită. Vectorii antinaturalismu- 
lui normativ şi ai naturalismului ontologic deschid multe câmpuri de bătaie 
ambivalenţe. Proiectul de a separa ceea ce ar trebui să fie de ceea ce este, 
de a disocia libertatea de fapt şi voinţa de cunoaştere este într-adevăr o sar¬ 
cină infinită. Există instanţe ale confuziei în care dorinţa ne pune faţă în faţă 
cu brutalitatea faptului,în care frumuseţea devine indisociabilă de adevăr. 
Poezia, sexul, tehnologia şi durerea ard în această tensiune. Ajunge numai să 
renunţăm la sarcina reviziunii, sa dăm drumul frâielor şi să diminuăm tensiu¬ 
nea, şi aceste focuri vor păli instantaneu. 


INCARCA 


0x13 Potenţialul culturii timpurii a internetului orientate către text tocmai pentru 
a contracara regimurile reprezentaţionale de gen, generând solidaritate în 
mijlocul grupurilor marginalizate şi creând noi spaţii de experiment care au 
declanşat cyberfeminismul anilor nouăzeci s-a redus simţitorîn secolul XXI. 
Dominanţa vizualului în interfeţele online de astăzi au reinstituit moduri deja 
familiare de poliţie identitară, relaţii de putere şi norme de gen în reprezenta¬ 
rea de sine. Dar asta nu înseamnă că sensibilitatea cyberfeministă aparţine 
trecutului. Pentru a distinge în internetul de astăzi posibilităţile subversive 
de cele opresive latente este necesar un feminism sensibil la întoarcerea in¬ 
sidioasă a vechilor structuri de putere, în acelaşi timp destul de abile pentru 
a exploata acest potenţial. Tehnologiile digitale nu pot fi disociate de reali¬ 
tăţile materiale care stau la baza lor, ele sunt interconectate în aşa fel încât 

fiecare din ele poate fi folosită pentru a o reorienta pe cealaltă către scopuri 
diferite. în loc să afirmăm supremaţia virtualului în faţa materialului, sau a 
materialului în faţa virtualului, xenofeminismulînţelege că există în amândo¬ 
uă atât putere cât şi impotenţă—o observaţie indispensabilă unei intervenţii 
eficiente în realitatea noastră compusă dinîmbinarea celor două. 

0x14 Intervenţia în hegemoniile materiale este la fel de esenţială ca şi cea în cele 
digitale şi culturale. în schimbările aduse mediilor artificiale există cel mai 
mare potenţial de reconfigurare a orizontului femeilor şi persoanelor queer. 
încorporând constelaţii ideologice, producţia spaţiului şi deciziile pe care 
le luăm pentru a-l organiza sunt de fapt o articulare despre ,noi’, şi invers, 
despre cum un ,noi’ poate fi articulat. Având potenţialul să închidă, să restric¬ 
ţioneze sau să deschidă condiţii sociale viitoare, xenofeministele trebuie să 
vorbească limbajul arhitecturii cu un vocabular favorabil coregrafiei colecti¬ 
ve—ca scriere controlată a spaţiului. 

0x15 De la stradă până acasă, spaţiul domestic nu trebuie nici el să scape de ten¬ 
taculele noastre intervenţioniste. Atât de profund rigid, spaţiul domestic a 
fost considerat imposibil de scos din contextul în care este fixat, dat fiind că 
acasă-ca-normă a fost confundat cu acasă-ca-fapt, ca un dat care nu poate 
fi modificat. Umilitorul „realism domestic” nu îşi găseşte casa în orizontul 
nostru. Să ne întoarcem deci atenţia către casele augmentate ale labora¬ 
toarelor comune, ale tehnologiilor media şi ale facilităţilor tehnice comunale; 
casa este gata de a transformare spaţială, fiind una din componentele inte¬ 
grate oricărui proces de futuritate feministă. Iar acesta trebuie să pătrundă 
dincolo de gardul protector al casei. Vedem deci foarte clar cum reinventa- 
rea structurilor familiale şi a vieţii domestice sunt astăzi posibile ori cu sacri¬ 
ficiul retragerii din viaţa economică—calea comunei—ori prin împovărarea cu 
sarcini multiple—calea părintelui singur. Dacă vrem să spargem inerţia care 
a menţinut neclintită figura muribundă a familiei nucleare şi care a cauzat 
izolarea femeii de sfera publică şi a bărbaţilor de viaţa copiilor lor, penalizân- 
du-i pe cei şi cele care se abat de la ea, trebuie să refacem infrastructura 
materială şi să spargem ciclurile economice care o blochează în aceeaşi per¬ 
petuă stare. Sarcina pe care o avem este dublă, iar viziunea noastră trebuie 
să fie în mod necesar stereoscopică: trebuie să configurăm o economie care 
eliberează munca reproductivă şi viaţa de familie,în acelaşi timp construind 
modele de familialitate eliberată de tenebrele muncii salariate. 

0x16 De la casă la corp, ne presează şi necesitatea de a articula o politică proacti- 
vă orientată către intervenţia biotehnologică şi hormonală. Hormonii hac- 
kuiest sistemele de gen având o anvergură politică care se extinde dincolo 
de calibrarea estetică a corpurilor individuale. Gândită din punct de vedere 
structural, distribuţia hormonilor—cine şi ce este prioritizat sau patologi- 
zat—este de o importanţă deosebită. Ascensiunea internetului şi caracatiţa 
pieţei negre a farmaceuticelor pe care acesta a descătuşat-o—împreună cu 
arhiva publică de know-how endocrinologie—sunt instrumentale în prelua¬ 
rea controlului asupra economiei hormonale din mâinile paznicilor instituţio¬ 
nali care caută să înlăture orice ameninţare adusă distribuţiei stereotipice a 
sexelor. Să negociezi după regulile de piaţă ale birocraţilor nu reprezintă însă 

o victorie în sine. Aceste valuri trebuie să crească. Ne întrebăm dacă expre¬ 
sia ,gender hacking’ [n.t. pirateria de gen] nu se poate lărgi pentru a include 
o strategie extinsă, o strategie pentru gândirea wetware [n.t. wetware se 
referă la creierul uman, prin opoziţie cu hardware] asemănătoare cu cea pe 
care pirateria virtuală a dezvoltat-o pentru software—prin construcţia unui 
întreg univers de platforme libere şi open source, acesta fiind sistemul cel 
mai aproape de un comunism aplicat pe care multe dintre noi l-au văzut vreo¬ 
dată. Putem oare, evitând imprudenţa de a pune vieţi în pericol, să ţesemîm- 
preună promisiunileîn stare embrională care ne-au fost făcute de tehnologia 
de printare 3D în scopuri farmaceutice [,Reactionware’], de clinicile pentru 
avort telemedical grassroots, de hacktivismul de gen, de forumurile TSH-DIY 
[n.t. DYI-HRT este prescurtarea pentru ‘do-it-yourself hormone replacement 
therapy’, tradus prin ‘terapie de substituţie hormonală DIY’], şi aşa mai de¬ 
parte, într-o singură platformă, cea a medicinei libere şi open-source? 

0x17 De la global la local, de la cloud-uri la corpurile noastre, xenofeminismulîşi 

asumă responsabilitatea de a construi noi instituţii de proporţii tehnomateri- 
aliste hegemonice. Precum inginerii care trebuie să conceapă atât structura 
globală cât şi părţile moleculare din care ea este construită, XF evidenţiază 
importanţa unei sferei mezopolitice care să depăşească eficienţa limitată 
a gesturilor locale şi crearea unor zone autonome şi de orizontalism radical, 
poziţionându-se în acelaşi timp împotriva impunerilor transcendente sau 
top-down de valori şi norme. Arena mezopolitică a ambiţiilor universaliste 
ale xenofeminismului se înţelege a fi o reţea mobilă şi complexă de zone de 
tranzit între aceste polarităţi. Ca adepte ale pragmatismului, invităm conta¬ 
minarea să devină motorul mutaţional între aceste frontiere. 


SUPRAÎNCARCĂ 


0x18 XF afirmă că adaptarea comportamentului nostru la o eră de o complexita¬ 
te prometeeană este o muncă care cere răbdare, dar o răbdare brutală, în 
contradicţie cu ideea de .aşteptare’. A calibra o hegemonie politică sau un 
memeplex insurgent nu numai că implică crearea [infra-]structurilor materi¬ 
ale pentru a face explicite valorile pe care aceasta le articulează, dar cere de 
la noi ca subiecţi să neîntrebămîn ce fel am putea fi gazdele purtătoare ale 
unei noi lumi. Cum poate fi construit un parazit semiotic superior—unul care 
trezeşte dorinţele pe care vrem să le dorim, care nu orchestrează o orgie 
autofagică de umilinţă sau furie, ci o comunitate emancipatoare şi egalitară 
bazată pe noi forme de solidaritate nonegoistă şi auto-organizare colectivă. 

0x19 Este xenofeminismul un program? Nu, dacă programulînseamnă ceva rudi¬ 
mentar precum reţeta, sau precum o unealtă unidirecţională care ajută la 
rezolvarea unei singure probleme. Preferăm să gândim ca şmechera sau ca 
‘lisper-ul’ [n.t. ‘lisper’ este un joc de cuvinte, înseamnă atât programatoare 
în limbajul LISP, cât şi sâsâită] care doresc să construiască un limbaj nou în 
care să fie formulată problema în cauză, un limbaj care face ca soluţiile—atât 

pentru problema respectivă cât şi pentru o întreagă clasă de probleme de 
care ea aparţine—să devină evidente şi triviale. Xenofeminismul este o plat¬ 
formă, o ambiţie incipientă de a construi un nou limbaj al politicii sexuale—un 
limbaj homoiconic capabil de a-şi trata propriile metode ca pe materiale re- 
vizuibile şi care îşi auto-compune existenţa bucată cu bucată. înţelegem că 
problemele cu care ne confruntăm sunt sistemice şi interconectate şi că ori¬ 
ce şansă de succes global depinde de infectarea cu logica XF a cât mai multe 
activităţi şi contexte. A noastră este o transformare în sensul unei infiltrări 
controlate mai degrabă decât al unei revoluţii rapide; este o transformare 
bazată pe o construcţie deliberată care caută să înece patriarhatul capita¬ 
list şi al supremaţiei albe într-o mare de proceduri care îi înmoaie carapacea 
şi care îi lichidează mecanismele de apărare, astfelîncât din rămăşiţele lui să 
se construiască o lume nouă. 

0xlA Xenofeminismul marchează dorinţa de a construi un viitor alien printr-un X 
triumfător pe o hartă mobilă. Acest X nu marchează o destinaţie. El repre¬ 
zintă inserţia unui keyframe topologic care serveşte formării unei logici noi. 
Afirmând un viitor rupt de orice repetiţie a prezentului, milităm pentru capa¬ 
cităţi de amplificare conceptuală, pentru spaţii ale libertăţii cu o geometrie 
mai bogată decât cea a naosului, a liniei de producţie şi a feed-ului. Dacă 
geometria este cea care ne structurează implicit lumea exterioară, Umweltul 
nostru, revendicăm noi posibilităţi perspectivale în afara graniţelor identi¬ 
tăţilor naturalizate. în numele feminismului, .Natura’ nu va mai fi un refugiu 
pentru injustiţie sau vreun instrument al justificării politice! 

Dacă natura este injustă, schimbaţi natura! 


Traducere: 

Alina Popa, co-founder of Unsorcery and The Bureau of Melodramatic 
Research. 

